Тенис на Љетњим олимпијским играма 2012 — мушкарци појединачно
Тениски турнир за мушкарце у појединачној конкуренцији на Летњим олимпијским играма 2012. одржан је на теренима Свеенглеског клуба у четврти Вимблдон у Лондону, од 28. јула до 5. августа 2012. Учествовало је 64 играча из 34 државе. По први пут од кад је тенис поново уврштен у програм Олимпијских игара 1988, мечеви су играни на трави. Турнир су организовали Међународни олимпијски комитет (МОК) и Међународна тениска федерација (ИТФ), и био је дио АТП турнира. Сви мечеви су се играли на два добијена сета, осим меча за златну медаљу који је одигран у три добијена сета. Тај-брејк се користио у свим сетовима, осим у петом сету финала и у трећем сету осталих мечева.